פרדי קינג

פרדי קינג (באנגלית: Freddie King; ‏3 בספטמבר 1934 - 28 בדצמבר 1976) היה גיטריסט וזמר בלוז אמריקני רב-השפעה. הוא נחשב אחד משלושת "מלכי" ("the Three Kings") הבלוז החשמלי (אלקטריק בלוז) לצד אלברט קינג ובי בי קינג. פרד כריסטיאן נולד בעיירה גילמר שבטקסס לאלה מאי קינג ולג'יי טי כריסטיאן. אמו זיהתה את העניין שלו במוזיקה והחלה ביחד עם אחיה ללמד אותו גיטרה. בגיל צעיר הוא הושפע מלייטנינג הופקינס ולואיס ג'ורדן. בסתיו 1949 פרדי ומשפחתו עברו לשיקגו. בשנות נעוריו המאוחרות הוא החל לאהוב בלוז "קשוח" יותר, השיקגו בלוז. בשיקגו הוא החל לבקר במועדוני בלוז מקומיים ואף הקים להקה עם שניים מחבריו, להקת ה-"Every Hour Blues Boys". ב-1952 הוא החל לעבוד בבית חרושת לפלדה, באותה שנה הוא התחתן עם ילידת טקסס ג'סי ברנט, שאיתה לבסוף הביא שבעה ילדים. באמצע שנות ה-50 קינג החל לנגן עבור חברות תקליטים שונות. הוא ניסה לנגן עבור צ'ס רקורדס, אך נדחה מספר פעמים. ב-1956 יצא הסינגל העצמאי הראשון שלו, "Country Boy", שלא זכה לתשומת לב גדולה. ב-1959 קינג זכה להכיר את סוני תומפסון שהיה צייד כישרונות של חברת התקליטים "King Records" בסינסינטי. הבעלים של החברה, סיד נייתן, חתם עם קינג חוזה ב-1960.באוגוסט 1960 קינג הוציא הסינגלים "Have You Ever Loved a Woman" ו-"You've Got to Love Her with a Feeling" ובהמשך את הקטע האינסטרומנטלי "Hide Away". הקטע היה פורץ דרך בזמנו וסגנונו לא היה מוכר לקהל הלבן, הוא זכה להצלחה רבה והפך לקלסיקת בלוז. לאחר ההצלחה עם "Hide Away" הוא המשיך להקליט קטעים אינסטרומנטליים רבים. ג'סי, רעייתו של קינג שלא אהבה את השפעת חיי הלילה של שיקגו על בעלה, עזבה אותו בסתיו 1962 ועברה לדאלאס. הוא בעקבותיה עזב את העיר שאהב, שיקגו, באביב 1963. בדאלאס קינג עיצב את הסגנון הייחודי שלו והחל להתנסות עם סגנונות שונים של מוזיקה. החוזה עם "King Records" פג ב-1966. נגן הסקסופון והמפיק קינג קרטיס החתים את קינג באטלנטיק רקורדס ב-1968. לאחר שהוציא שני אריכי-נגן, ובעקבות הופעתו ב"טקסס פופ פסטיבל" ב-1969, הוא חתם בחברת התקליטים החדשה של ליאון ראסל "Shelter Records". שלושת האלבומים שקינג הקליט עבור "Shelter" זכו להצלחה מסחרית ולהופעותיו היה ביקוש רב. קינג החל להופיע ולעבוד עם גדולי הכוכבים באותה תקופה, כמו Grand Funk Railroad, קרידנס קלירווטר רבייבל ואריק קלפטון. עם האחרון הוא יצא לסיבוב הופעות והשניים הפכו לחברים. מאוחר יותר ב-1974 קינג חתם בחברת התקליטים של קלפטון RSO רקורדס. הוא הספיק להקליט עבורם שני תקליטים לפני שנפטר מכיב פפטי ודלקת לבלב בגיל 42 לאחר שנה אינטנסיבית מאוד של הופעות. מושלת טקסס אן ריצ'רדס הכריזה ב-1993 על ה-3 בספטמבר כ"יום פרדי קינג", כבוד הניתן לכוכבים בודדים.קינג הוצב במקום ה-15 ברשימת 100 הגיטריסטים הגדולים בכל הזמנים של הרולינג סטון.ב-2012 הוא נבחר להיכלל בהיכל התהילה של הרוק אנד רול. אלבומי אולפן Freddy King Sings ‏(1961) Let's Hide Away and Dance Away with Freddy King ‏(1961) Boy - Girl - Boy ‏(1962) [עם לולו ריד וסוני ת'ומפסון] Bossa Nova and the Blues ‏(1963) Freddy King Goes Surfin ‏(1963) Bonanza of Instrumentals ‏(1965) Freddie King Sings Again ‏(1965) Freddie King Is A Blues Master ‏(1969) My Feeling For The Blues ‏(1970) Getting Ready ‏(1971) The Texas Cannonball ‏(1972) Woman Across The River ‏(1973) Burglar ‏(1974) Freddie King Larger than Life ‏(1975) אלבומי אוסף All His Hits ‏(1965) Freddie King 1934–1976 ‏(1976) 'Just Pickin ‏(1989) Hide Away: The Best of Freddie King ‏(1993) King of the Blues ‏(1995) Staying Home with the Blues ‏(1997) The Best of Freddie King: The Shelter Records Years ‏(2000) The Best Of Freddie King ‏(2008) Taking Care of Business ‏(2009) The Complete King Federal Singles ‏(2012) מדיה וקבצים בנושא פרדי קינג בוויקישיתוף אתר האינטרנט הרשמי של פרדי קינג פרדי קינג, במסד הנתונים הקולנועיים IMDb (באנגלית) פרדי קינג, באתר Last.fm (באנגלית) פרדי קינג, באתר AllMusic (באנגלית) פרדי קינג, באתר MusicBrainz (באנגלית) פרדי קינג, באתר Discogs (באנגלית) פרדי קינג, באתר Songkick (באנגלית) פרדי קינג, באתר Genius פרדי קינג, באתר בילבורד (באנגלית) ערן סבאג, "חיים של אחרים" על "חיים של אחרים" פרדי קינג‏, 28 בדצמבר 2011 פרדי קינג, באתר "Find a Grave" (באנגלית) Growing up in East Texas, באתר The Texas Cannonball Sweet Home Chicago, באתר The Texas Cannonball The Palace of The King, באתר The Texas Cannonball Amy Van Beveren and Laurie E. Jasinski, "King, Freddie", Texas State Historical Association 100 Greatest Guitarists, באתר רולינג סטון